Stjórnar liðinu en hefur engan áhuga á starfinu Duncan Ferguson er kraftmikill á hliðarlínunni hjá Everton . AFP Duncan Ferguson verður ekki knattspyrnustjóri enska félagsins Everton til frambúðar en leitað er að eftirmanni Marco Silva sem var rekinn í síðustu viku . Ferguson stýrði Everton til sigurs gegn Chelsea á laugardaginn , 3 : 1 , og liðið þótti leika mjög vel undir hans stjórn . Liverpool Echo segir hins vegar í dag að Ferguson hafi engan áhuga á starfinu til lengri tíma en hann stjórni æfingum á meðan leitað sé að nýjum manni og muni stýra liðinu aftur þegar það mætir Manchester United á sunnudaginn . David Moyes , Vitor Peieira , Unai Emery , Mauricio Pochettino og Carlo Ancelotti hafa allir verið orðaðir við starfið undanfara daga . Pereira hefur hins vegar gefið til kynna að hann taki ekki við liðinu og sagt er að Pochettino hafi takmarkaðan áhuga .